stanford-oval/wikipedia huggingface dataset:
Marjan Vahdat

Marjan Vahdat
Marjan Vahdat (pers. ‏مرجان وحدت‎; s. 1976 Teheran) on iranilainen laulaja. Hän ryhtyi esiintymään vapaana laulajana ja muusikkona vuonna 1995.
Vahdatin musiikki pohjautuu persialaiseen laulumusiikin traditioon, mutta hän on omaksunut nykyaikaisen ilmaisutavan. Hän opiskeli viidentoista vuoden ajan persialaista laulumusiikkia eri opettajien johdolla ja suoritti lisäksi musiikkitieteen opintoja Kölnin yliopistossa. Vahdat osallistui albumiin Lullabies from the Axis of Evil (2004), jonka julkaisun jälkeen hän aloitti siskonsa Mahsa Vahdatin kanssa pitkäaikaisen yhteistyön norjalaisen levy-yhtiö Kirkelig Kulturverkstedin (KKV) kanssa. Tämä yhteistyö johti albumien maailmanlaajuiseen julkaisemiseen ja kansainväliseen konserttiuraan. Vahdat on esiintynyt konserteissa ja festivaaleilla Aasiassa, Euroopassa, Amerikan mantereella ja Afrikassa.
Vuonna 2022 Vahdat julkaisi kolmantena sooloalbuminaan levyn Our Garden Is Alone, jonka tuotti Bugge Wesseltoft. Musiikki tehtiin koronaviruspandemian ja sen tuottamien käytännön vaikeuksien aikana. Vahdatin, Wesseltoftin, Jo Berger Myhren, Kenneth Ekornesin, Shervin Mohajerin ja Pasha Hanjanin muodostama kokoonpano ei tavannutkaan levyn tekemisen aikana studiossa vaan äänityssessiot pidettiin kolmessa eri maanosassa. Vahdat on saanut parhaan alueelliset rajat ylittävän albumin tunnustuksen (albumista Placeless, 2019, Transglobal World Music Chart) ja Independent Music Awardin parhaasta perinteisestä maailmanmusiikin albumista (albumista Twinklings of Hope, 2013). Vahdat on antanut lauluopetusta muun muassa vuodesta 2011 alkaen puolalaisessa Jerzy Grotowski -instituutissa.
Vahdat on asettunut Yhdysvaltoihin.
Diskografia

Songs From a Persian Garden (Mahsa Vahdatin ja norjalais-iranilaisen kokoonpanon kanssa, 2007, KKV)
I Am Eve (Mahsa Vahdatin kanssa, 2008, KKV)
Twinklings of Hope (Mahsa Vahdatin ja iranilaisen kokoonpanon kanssa, 2012, KKV)
Blue Fields (norjalais-iranilaisen kokoonpanon kanssa, 2013, KKV)
Serene Hope (2017, KKV)
Placeless (Kronos Quartetin ja Mahsa Vahdatin kanssa, 2019, KKV)
Our Garden Is Alone (2022, KKV)
Aiheesta muualla

Marjan Vahdatin virallinen kotisivu (englanniksi)
AllMusic.com: Marjan Vahdatin profiili (englanniksi)
Matti Silander

Matti Viktor Silander (14. helmikuuta 1923 Porvoo – 20. joulukuuta 1994 Porvoo) oli suomalainen poliitikko ja Suomen Maaseudun Puolueesta valittu kansanedustaja. Hän edusti Uudenmaan läänin vaalipiiriä 1970–1972.
Silander valmistui ylioppilaaksi 1942, ylemmän oikeustutkinnon hän suoritti 1953 ja sai varatuomarin arvon 1956. Hänellä oli Porvoossa oma asianajotoimisto.
Luettelo Maaritin kappaleista

Tämä on luettelo Maarit Hurmerinnan levyttämistä kappaleista aakkosjärjestyksessä.
A

Aamun tulo (Maarit, CD-bonus)
Aamuun (Nykyajan lapsi)
Aika (Kun yö saapuu)
Aika tavallinen tapaus (Metsäntyttö)
Aina lämmin olkapää (Kun yö saapuu)
Alakuloinen ilta (Eri esittäjiä: Kim Kuusen lauluja)
All Night (Aamuun, englanniksi)
Aloin unohtaa (Tuuli ja taivas)
Ampukaa pianisti
Anna (Miten elämästä kertoisin)
Anna tukan valuu vaan (Maarit)
Apilankukka (Elämän maku)
Arjen juhlaa (Tuskan tanssi)
Arvaa kuinka (Jotain on mulla mielessäni)
Asema-aukion öinen blues (Tuuli ja taivas)
Askeleet (Eri esittäjiä: Lauluja elämästä) https://kansalliskirjasto.finna.fi/Record/viola.669916#componentparts (Arkistoitu – Internet Archive)
Aurinko laskee länteen (Eri esittäjiä: Kaikessa soi blues – Toivo Kärkeä sinisin sävyin)
Avainkaulalapsi (Nykyajan lapsi)
Avaruuden autius (Jos tahdot tietää)
B

Because I Still Want You (Good Days, Bad Days)
Broken Hearts (Good Days, Bad Days)
C

Call Me Up (Jäätelökesä, englanniksi)
Catunan torvet (Jotain on mulla mielessäni)
D

Dear Angel (Good Days, Bad Days)
Deserted Island (Sami Hurmerinta & Maarit)
E

Ei eiliseen (Maarit)
Ei tule hyvin kylmää (Sitä mitä rakastan)
Ei tule hyvin kylmää (akustinen versio) (Sitä mitä rakastan)
Ei vaadi paljon, vain kaiken (Siivet saan)
Elohopea (Kauko Röyhkä, Severi Pyysalo & Maarit)
Elossa ollaan (Nukun radio päällä)
Elämän merellä (Elämän maku)
Erilaiset ihmiset (Elämän maku)
Ero (Elämän maku)
H

Happy Gear (Good Days, Bad Days)
Heart Of The Matter (Andy McCoy & Maarit)
Hei kuu (Jotain on mulla mielessäni, CD-bonus)
Heinäpellon taa (Kun yö saapuu)
Helmet kyynelten (Siivet saan)
Helsinki valssi (Eija Ahvo, Eino Grön, Vesa-Matti Loiri & Maarit) (Eri esittäjiä: Helsingin laulu)
Herään eiliseen
Hiekka ja meri (Nykyajan lapsi)
Hiiliproomut ja sinä (Jos tahdot tietää)
Hikiset henget (Viis' pientä)
Hiljaisuus (Nykyajan lapsi)
Hoida itses kuntoon (Viis' pientä)
Huudon tuulessa kuulen (Tuuli ja taivas)
Hymypoika (Nykyajan lapsi)
Hyvää yötä (Jotain on mulla mielessäni)
Hämärät kaupungit (Elämän maku)
Hän lähtee pois (Viis' pientä)
I

Ihmeiden päivä (Metsäntyttö)
Ilta lähiössä (Tuskan tanssi)
Into My Life (Salaisuus, englanniksi)
Istun tässä pöydässä (Siivet saan)
Itsestään selvää (Kun yö saapuu)
J

Jo joutui armas aika (Eri esittäjiä: Henki kulkee – virsiä ja hengellisiä lauluja)
Joidenkin kaa (Miten elämästä kertoisin)
Jokaisen hetkeni tuhlaan (Nukun radio päällä)
Joki-Juuso (Sitä mitä rakastan)
Jos tahdot tietää (Jos tahdot tietää)
Jotain on mulla mielessäni (Jotain on mulla mielessäni)
Julkiset asiat (Tuuli ja taivas)
Juokse kadoksiin (Jotain on mulla mielessäni)
Juuret (Kun yö saapuu)
Jäänmurtaja (Nälkää ja rakkautta)
Jäätelökesä (Siivet saan)
K

Kaarina (Sumuinen puutarha)
Kahlaajatyttö (Eri esittäjiä: Kim Kuusen lauluja)
Kahleet (Tuuli ja taivas)
Kaipaan sua liikaa (Nälkää ja rakkautta)
Kaipuun ikkuna (Tuskan tanssi)
Kaipuun ketju (Sitä mitä rakastan)
Kai sä odotat mua vielä (Pekka Ruuska & Maarit)
Kaksi puuta (Eri esittäjiä: Vain elämää 2)
Kallista on ja halvalla menee (Sakari Kuosmanen & Maarit) (Eero Koivistoinen: Kallista on ja halvalla menee)
Kapakkaenkeli (Elämän maku)
Karkkipäivä (Jotain on mulla mielessäni)
Kastuneet kengät (Tuskan tanssi)
Katson silmiin kolmevuotiaan (Laakson lilja)
Kattoon kirjoitan (Kun yö saapuu)
Katupoikien laulu (Eri esittäjiä: Helsingin laulu)
Kauas pakenen (Kun yö saapuu)
Kello (Sydäntäsi lainaisin)
Kello käy (Nälkää ja rakkautta)
Keltainen valkoinen (Sydäntäsi lainaisin)
Kentauri (Sakari Kuosmanen & Maarit) (Eero Koivistoinen: Kallista on ja halvalla menee)
Kesäyö (Elämän maku)
Kielon jäähyväiset (Viis' pientä)
Kielonmarja (Miten elämästä kertoisin)
Kiiltävä päivä, viiltävä yö (Nukun radio päällä)
Kitara (Nukun radio päällä)
Koditon (Metsäntyttö)
Koira tahtoo taivaaseen (Sitä mitä rakastan)
Kotoa kauas pois (Nälkää ja rakkautta)
Kuinka kaunista on (Eri esittäjiä: Henki kulkee 3)
Kulkija (Sydäntäsi lainaisin)
Kullanhuuhtoja (Eri esittäjiä: Vain elämää 2)
Kultainen sydän ja palava mieli (Mikko Kuustonen & Maarit)
Kun henki lensi Helsinkiin (Tuskan tanssi)
Kun minä itkin (Miten elämästä kertoisin)
Kun nainen rakastaa miestä (Nykyajan lapsi)
Kun yö saapui Pariisiin (Kun yö saapuu)
Kuolevat lehdet (Viis' pientä)
Kuu kalvakas (Nälkää ja rakkautta)
Kuu tuli kylään taas (Tuskan tanssi)
Kuuma kissa (Nukun radio päällä)
L

Laakson lilja (Maarit)
Lady Madonna (Pepe Willberg & Maarit)
Lainaa vain (Maarit)
Laulu isälle (Viis' pientä)
Laulu kuolleesta rakastetusta (Maarit)
Laulu ystävälle (Elämän maku)
Leaving On A Jet Plane (Eri esittäjiä: Anna aikaa ja taikaa)
Life Is A Jigsaw
Lost Without a Trace (Good Days, Bad Days)
Luxembourgin puisto (Miten elämästä kertoisin)
M

Maa, ilma ja meri (Eero Koivistoinen: Kallista on ja halvalla menee)
Maailmaan (Nykyajan lapsi)
Maailman lapsi (Nykyajan lapsi)
Maan korvessa kulkevi lapsosen tie (Eri esittäjiä: Henki kulkee – virsiä ja hengellisiä lauluja)
Maljan pohjaan juon (Tuuli ja taivas)
Marvin Gaye (Maarit & Sami Saari) (Eri esittäjiä: Mielenrauhaa – Aki Sirkesalon musiikkia)
Matkalaukku (Tuskan tanssi)
Meidän mies (Johanna Iivanainen, Jore Marjaranta, Anna Eriksson, Pentti Hietanen, Maarit) (Eri esittäjiä: Henki kulkee 3, Finnunplugged)
Meni jutut puihin (Viis' pientä)
Merimies (Maarit)
Merkillinen tapiiri (Arja Tiesmaa & Maarit) (Eri esittäjiä: Kim Kuusen lauluja)
Metsäntyttö (Metsäntyttö)
Mielihyvää (Eri esittäjiä: Vain elämää 2)
Mikset sä tuu! (Kun yö saapuu)
Mikä siinä oikein on (Sumuinen puutarha)
Minne vei tiet maailman (Jotain on mulla mielessäni, CD-bonus)
Miss Your Smile (Good Days, Bad Days)
Miten elämästä kertoisin (Miten elämästä kertoisin)
Mitä käykin (Miten elämästä kertoisin)
Mitä mietit illoin? (Laakson liljasta metsän tyttöön)
Mustankipee (Eri esittäjiä: Mielenrauhaa – Aki Sirkesalon musiikkia)
My Mistake (Andy McCoy & Maarit)
Mä en vaadi (Miten elämästä kertoisin)
Mä kävelen (Sumuinen puutarha)
Mä vielä palaan Helsinkiin (Eri esittäjiä: Helsingin laulu)
N

Neiti Kauhee (Jos tahdot tietää)
Neito ja ylioppilas (Sitä mitä rakastan)
Neljä vahvaa tuulta (Kari Tapio & Maarit)
Niinkuin yö (Kari Tapio & Maarit)
Niin se käy (Life is a Jigsaw suomeksi)
Nukun radio päällä (Nukun radio päällä)
Nuolenpää (Jos tahdot tietää)
Nyt olen tullut maailmaan (Maarit, CD-bonus)
Nälkää ja rakkautta (Nälkää ja rakkautta)
Nämä yöt (Sydäntäsi lainaisin)
O

Oi, oi (Metsäntyttö)
Oi sisko (Kun yö saapuu)
Oikein kunnolla (Jotain on mulla mielessäni)
Oman varjoni kanssa tanssin (Tuuli ja taivas)
Omia aikojaan (Jotain on mulla mielessäni)
Onni, jonka annoin pois (Eri esittäjiä: Kaikessa soi blues – Toivo Kärkeä sinisin sävyin)
P

Paha yö pakenee (Nukun radio päällä)
Palmikko (Miten elämästä kertoisin)
Perkeleen narikassa (Nälkää ja rakkautta)
Pienellä pojalla (Maarit)
Pienet ilon kyyneleet (Sumuinen puutarha)
Pieni niin oon
Pieni kahvila (Kauko Röyhkä, Severi Pyysalo & Maarit)
Pikku ihminen (Eri esittäjiä: Ipanapa iltalaulut)
Pikkurumpali (Siivet saan)
Pimeään jään (Metsäntyttö)
Puhelu seis (Viis' pientä)
Pullopostibolero (Sitä mitä rakastan)
Pupujussi ja repolainen (Esa Nieminen & Maarit)
Pätkii (Sydäntäsi lainaisin)
R

Rakkaus on ON (Jos tahdot tietää)
Retkellä
Rosa (Nälkää ja rakkautta)
Rukous (Metsäntyttö)
Runoilija (Sydäntäsi lainaisin)
Ruusun varjossa (Jotain on mulla mielessäni)
Räntäsade (Miten elämästä kertoisin)
S

Sademetsän asukas (Tuskan tanssi)
Salaisuus (Nykyajan lapsi)
Sana vaan (Sitä mitä rakastan)
Se se on rokkii (Maarit)
Seuraavaksi Sansibar (Kauko Röyhkä, Severi Pyysalo & Maarit)
Siivet saan (Siivet saan)
Sillan teen (Jos tahdot tietää)
Sinisilmäinen (Sumuinen puutarha)
Sinut tahdon (Metsäntyttö)
Sinä olet (Nukun radio päällä)
Sirokko (Jotain on mulla mielessäni, CD-bonus)
Siskoni (Eri esittäjiä: Vain elämää 2)
Sitä mitä rakastan (Sitä mitä rakastan)
Slummihuoneen tyttö (Viis' pientä)
So, What the Hell (Good Days, Bad Days)
Soittaja (Elämän maku)
Sophisticated Lady (mainoskasetti Sophisticated Party)
Sota (Arja Tiesmaa & Maarit) (Eri esittäjiä: Kim Kuusen lauluja)
Sotamiehen äiti (Nukun radio päällä)
Soulveljeni (Nälkää ja rakkautta)
Soul Shake (Heikki Pettersson & Maarit)
Strange Fruit (Good Days, Bad Days)
Sua ehkä liikaa pomputin (Maarit)
Sumuinen puutarha (Sumuinen puutarha)
Suojatiellä suudellaan (Sitä mitä rakastan)
Suonsilmä (Maarit)
Suuri sydän ja käärmeen kieli (Eri esittäjiä: Mielenrauhaa – Aki Sirkesalon musiikkia)
Sydämeni tyhjää lyö (Tuuli ja taivas)
Sydäntäsi lainaisin (Sydäntäsi lainaisin)
Synnyin Saatanan merkit käsissäin (Maarit)
Syyt sateisiin (Nälkää ja rakkautta)
Syytön sydän (Sumuinen puutarha)
T

Tahdon sinut rakastamaan (Siivet saan)
Taivaanmaalaaja (Metsäntyttö)
Taivaan pisaroita (Sumuinen puutarha)
Tekoelämää (Jotain on mulla mielessäni)
Telaketjun päällä (Jotain on mulla mielessäni)
The Music Played (Gordon Haskell & Maarit)
Tikkurilan asemalla (Kun yö saapuu)
Toinen maa (Sitä mitä rakastan)
Toiset tytöt, toiset pojat (Sumuinen puutarha)
Tuhkimo (Sydäntäsi lainaisin)
Tulen aamuun (Metsäntyttö)
Tulitikku (Jos tahdot tietää)
Tuskan tanssi (Tuskan tanssi)
Tuu avaamaan (Kun yö saapuu)
Tuu mun mukaan (Jos tahdot tietää)
Tuuli ja taivas (Tuuli ja taivas)
Tuuli puhuu arvoituksin (Sitä mitä rakastan)
Tuut mun uneen (Sitä mitä rakastan)
Tyttö hiipuu (Jos tahdot tietää)
Tähtikirkas yö (Nälkää ja rakkautta)
Tänään kotona (Nukun radio päällä)
Tästä asti aikaa (Eri esittäjiä: Vain elämää 2)
U

Uinuu saan (Metsäntyttö)
Ullakolla yksin (Sydäntäsi lainaisin)
Uuden ajan liitto (Sorvalin Upin Bändi) (kasettisingle)
Uudet tuulet (Viis' pientä)
Uutisten jälkeen (Maarit)
V

Vain öisin (Tuskan tanssi)
Varjot (Jos tahdot tietää)
Veljeni (Metsäntyttö)
Viidestoista yö (Eri esittäjiä: Laulava Sydän – Juice Leskinen)
Villiviini (Miten elämästä kertoisin)
Vinegar (Eri esittäjiä: Vain elämää 2)
Voiman yö (Sumuinen puutarha)
Vuokrakasarmin tyttö (Eero Koivistoinen: Kallista on ja halvalla menee)
Väärän tiedon puu (Siivet saan)
W

When Love Returns (Benjamin)
Why on Earth? (Good Days, Bad Days)
Y

Yhteen kuulutaan (Siivet saan)
You’re Too Perfect (Good Days, Bad Days)
Yö sulaa aamuun (Sydäntäsi lainaisin)
Yön oudot linnut (Tuuli ja taivas)
Yötön yö (Siivet saan)
Ä

Älä mee nukkumaan (Sydäntäsi lainaisin)
Marcus Johansson

| Marcus Johansson |
| --- | --- |

Henkilötiedot
Syntynyt: 6. lokakuuta 1990 (ikä 34) Landskrona, Ruotsi
Kansalaisuus:   Ruotsi
Jääkiekkoilija
Lempinimi:  Mackan, MoJo
Pelipaikka:  keskushyökkääjä
Maila:  vasen
Pituus:  181 cm
Paino:  93 kg
Seura
Seura:  Minnesota Wild
Sarja:  NHL
Pelinumero:  90
Pelaajaura
Pääsarjaura:  2008–
Aik. seurat:  Färjestads BK (SEL)   Washington Capitals (NHL)   New Jersey Devils (NHL) Boston Bruins (NHL) Buffalo Sabres (NHL)   Minnesota Wild (NHL)   Seattle Kraken (NHL)
NHL-varaus:  24. varaus, 2009 Washington Capitals
KHL-varaus:  133. varaus, 2010 SKA Pietari
Marcus Johansson (s. 6. lokakuuta 1990 Landskrona, Ruotsi) on ruotsalainen jääkiekkoilija, joka pelaa NHL-joukkue Minnesota Wildissa. Hän on Capitalsin ensimmäisen kierroksen varaus kesältä 2009, kun seura varasi hänet numerolla 24. Johansson varattiin jo ensimmäisen kierroksen seitsemäntenä ruotsalaisena. Hän osaa pelata sekä keskellä että laidassa ja pelaa hyvin molempiin suuntiin. Johanssonilla on myös KHL-varaus, kun SKA Pietari varasi hänet 133. pelaajana vuonna 2010.
Ura

IF Lejonetin kasvatti pelasi juniorina myös Malmössä, jossa voitti J18 Allsvenskanin hopeaa keväällä 2006. Kaudella 2006–2007 Johansson voitti Färjestads BK:ssa J18 Allsvenskanin mestaruuden ja keväällä 2008 tuli taas hopeaa.
Johansson pelasi ensimmäiset miesten pelinsä kaudella 2007–2008 lainalla Ruotsin I-divisioonan Skäre BK:ssa. Hän teki Elitserien-debyyttinsä samalla kaudella, kun Johansson pelasi Färjestads BK:ssa kolme playoff-ottelua. Tulokaskaudella 2008–2009 Johansson pelasi runkosarjassa 45 ottelua tehoin 5+5=10 sekä kuusi playoff-ottelua ilman tehopisteitä. Hän voitti kauden päätteeksi Ruotsin mestaruuden. Kaudella 2009–2010 Johansson teki 42 ottelussa tehot 10+10=20.
Toukokuussa 2010 Johansson teki kolmivuotisen tulokassopimuksen Capitalsin kanssa. NHL:n tulokaskausi toi 69 runkosarjaottelussa tehot 13+14=27.
Syyskuussa 2020 Buffalo Sabres kauppasi Johanssonin Minnesota Wildiin vaihdossa Eric Staaliin.
Elokuussa 2021 Johansson teki vapaana agenttina Seattle Krakenin kanssa yksivuotisen ja 1,5 miljoonan dollarin arvoisen sopimuksen.
Maaliskuussa 2022 Kraken kauppasi Johanssonin Capitalsiin vaihdossa Daniel Sprongiin, neljännen kierroksen varausvuoroon vuoden 2022 varaustilaisuudessa ja kuudennen kierroksen varausvuoroon vuoden 2023 varaustilaisuudessa..
Helmikuussa 2023 Capitals kauppasi Johanssonin Minnesota Wildiin vaihdossa kolmannen kierroksen varausvuoroon vuoden 2023 varaustilaisuudessa.
Maajoukkue

| Mitalit | Mitalit | Mitalit |  |
| --- | --- | --- | --- |
|  Marcus Johansson toimi Ruotsin kapteenina alle 20-vuotiaiden MM-kilpailuissa 2010. |  Marcus Johansson toimi Ruotsin kapteenina alle 20-vuotiaiden MM-kilpailuissa 2010. |  Marcus Johansson toimi Ruotsin kapteenina alle 20-vuotiaiden MM-kilpailuissa 2010. |  |
Maa:   Ruotsi
Miesten jääkiekko
|  Olympialaiset  |  Olympialaiset  |  Olympialaiset  |  |
|  Hopeaa | Sotši 2014 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Tšekki 2024 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Ottawa 2009 | jääkiekko |  |
|  Pronssia | Saskatchewan 2010 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Suomi 2007 | jääkiekko |  |
Johansson pelasi alle 20-vuotiaiden MM-kilpailuissa 2009 (hopeaa) ja 2010 (pronssia), jolloin hän toimi Ruotsin kapteenina. Johansson pelasi myös alle 18-vuotiaiden MM-kilpailuissa 2007 ja 2008.
Muuta

Marcuksen isoveli Martin Johansson pelaa hyökkääjänä Brynäs IF:ssä ja oli aiemmin Marcuksen joukkuetoveri Färjestadissa. Heidän setänsä Gunnar Johansson on Färjestadin entinen hyökkääjä ja päävalmentaja.
Matti Silmu

Matti Tapani Silmu (13. joulukuuta 1978 – 27. helmikuuta 2021) oli Yölintu-yhtyeen perustajajäsen. Hän oli yhtyeen pitkäaikainen kitaristi, ja keikkaili yhtyeen kanssa 25 vuoden ajan. Keväällä 2017 Silmun, ja hänen veljensä Simo Silmun tiet erosivat ja veljesten velkariidat etenivät aikoinaan oikeuteen asti. Silmu oli naimisissa Salla Silmun kanssa. Silmu aloitti soolouran, jolla hän julkaisi kaksi singleä, ”Itkuja itkemättä” vuonna 2017 ja ”Pikkupoika” alkuvuodesta 2018. Silmu kuoli 42-vuotiaana kotonaan ja hänet on haudattu Vihdin Irjalaan.
Maria Vladimirovna Romanova

| Maria Vladimirovna |
| --- | --- |
 Venäjän suuriruhtinatar
 
Syntynyt:  Maria Vladimirovna Romanova 23. joulukuuta 1953 (ikä 70) Madrid, Espanja
Puoliso:  Franz Wilhelm (vih. 1976; ero 1985)
Lapset:  Georgi Mihailovitš Romanov
Suku:  Romanov
Isä:  Vladimir Kirillovitš
Äiti:  Leonida Georgijevna
Uskonto:  Venäjän ortodoksi
Maria Vladimirovna Romanova (ven. Мария, Marija; s. 23. joulukuuta 1953 Madrid, Espanja) on syrjäytettyyn venäläiseen Romanov-hallitsijasukuun kuuluva suuriruhtinatar, joka kannattajiensa mukaan on Romanov-suvun päämies ja siten periaatteessa Venäjän keisarikunnan kruununtavoittelija. Hän käyttää itsestään nimitystä ”hänen keisarillinen korkeutensa Maria I Vladimirovna”.
Elämänvaiheet

Maria Vladimirovnan isä oli koko ikänsä maanpaossa elänyt Vladimir Kirillovitš Romanov ja äiti georgialaisperäiseen Bagrationien kuningassukuun kuulunut Leonida Bagration-Muhranski. Maria oli vanhempiensa ainoa lapsi. Hänen isoisänsä oli Venäjän viimeisen keisarin Nikolai II:n serkku Kirill Vladimirovitš Romanov, joka pakeni Venäjältä vuoden 1917 vallankumouksen jälkeen. Maria Vladimirovnan puoliso oli vuosina 1976–1986 saksalaiseen Hohenzollernien hallitsijasukuun kuuluva Franz Wilhelm von Preussen, joka tuona aikana käytti nimeä suuriruhtinas Mihail Pavlovitš. Heillä on yksi poika, Georgi Mihailovitš Romanov (s. 1981). Maria kävi Venäjällä ensimmäisen kerran vuonna 1992 osallistuessaan isänsä hautajaisiin Pietarissa. Hän on sen jälkeen vieraillut maassa useasti. Hän asuu kuitenkin synnyinmaassaan Espanjassa.
Perimyskiista

Pääosa Romanovin suvusta ja venäläisistä emigranttimonarkisteista tunnusti Maria Vladimirovnan isän Vladimir Kirillovitšin sukunsa päämieheksi, mutta Marian julistautuminen isänsä seuraajaksi tämän kuoltua huhtikuussa 1992 on jakanut heidän mielipiteensä. Keisari Paavali I:n vuonna 1797 säätämä Venäjän keisarikunnan kruununperimyslaki asetti agnaattis-kognaattisen kruununperimysjärjestyksen, jonka mukaan nainen voi periä kruunun vain tilanteessa, jossa koko suvun mieslinja on sammunut. Marian kannattajien mukaan Romanovien kaikki mieslinjaiset haarat olivat jo vuoteen 1992 mennessä menettäneet oikeutensa keisarin arvoon, sillä elossa oli vain jälkeläisiä alempisäätyisten puolisoiden kanssa solmituista morganaattisista avioliitoista, joten tilanne vastasi mieslinjan sammumista. Maria Vladimirovnan isoisä ja isä olivat sen sijaan naineet kuninkaalliset puolisot. Venäjän ortodoksikirkon patriarkka Kirill asettui vuonna 2013 tukemaan julkisesti Maria Vladimirovnaa. Maria Vladimirovna on ilmoittanut olevansa valmis ryhtymään Venäjän hallitsijaksi, jos kansa sitä pyytää.
Monet Romanovin suvussa, muun muassa Romanovin sukuyhdistyksen johtaja Nikolai Romanovitš Romanov, eivät ole hyväksyneet Marian kannattajien tulkintaa perimysjärjestyksestä. Heidän mukaansa epäsäätyisistä avioliitoista syntyneet jälkeläiset eivät koskaan menettäneet kruununperimysoikeuttaan automaattisesti, vaan ainoastaan heidän vanhempiensa ilmoittaessa luopuvansa siitä keisarin vaatimuksesta, mistä tavasta luovuttiin vallankumouksen jälkeen. Lisäksi myös Bagrationien sukua voidaan kuninkaallisesta alkuperästään huolimatta väittää alempisäätyiseksi, sillä ruhtinatar Tatjana Konstantinovna Romanovan avioliitto prinssi Konstantin Bagration-Muhranin kanssa vuonna 1911 julistettiin Nikolai II:n vaatimuksesta morganaattiseksi.
Maria Vladimirovna ja Romanovin sukuyhdistys ovat riidelleet varsinkin Nikolai II:n muistamisesta. Maria Vladimirovna on muun muassa kiistänyt Nikolai II:n jäännösten tunnistuksen DNA-kokeella vuonna 1998.
Aiheesta muualla

Suuriruhtinatar Marian virallinen kotisivu (englanniksi)
Matthew Henson

Matthew Henson
Matthew Alexander Henson (8. elokuuta 1866 Nanjemoy, Maryland – 9. maaliskuuta 1955 Bronx, New York) oli yhdysvaltalainen tutkimusmatkailija, joka oli mukana Robert Pearyn napa-alueiden tutkimusmatkoilla. Henson oli ensimmäinen afroamerikkalainen tutkimusmatkailija.
Henson syntyi köyhään mustaan perheeseen juuri kun orjuus Yhdysvalloissa oli päättynyt. Hän jäi jo nuorena orvoksi ja lähti hyttipojaksi merille, jossa hän eteni ja kouluttautui taitavaksi navigoijaksi. Henson tapasi Robert Pearyn sattumalta, ja tämä pyysi häntä mukaan kartoitusryhmäänsä. Ensimmäinen retki suuntautui Nicaraguaan, ja Henson pysyi Pearyn ryhmässä myös kaikkien kahdeksan arktisten alueiden retkien ajan.
Useilla Grönlannin-retkillä Henson opetteli paikallista inuittien kieltä, mikä teki hänestä vähitellen hyödyllisen myös retkikunnan inuittijäsenten esimiehenä. 6. huhtikuuta 1909 Peary, Henson ja neljä inuitia saavuttivat Pohjoisnavan, mikä tosin on jälkeenpäin asetettu epäilyksenalaiseksi.
Henson jäi ihonvärinsä takia julkisuudessa Robert Pearyn varjoon aivan kuten retkikunnan inuitit. Vuonna 1912 Henson kirjoitti retkestä tekstin A Negro Explorer at the North Pole, ja vuonna 1947 ilmestyi hänen omaelämäkertansa Dark Companion. Henson kuoli New Yorkin Bronxissa 1955.
Matthew Hensonilla on jälkeläisiä inuittien kanssa Grönlannissa, esimerkiksi Nuukissa. Osa jälkeläisistä on siirtynyt pois Grönlannista muun muassa Yhdysvaltoihin.
Aiheesta muualla

Kuvia tai muita tiedostoja aiheesta Matthew Henson Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Matthew Henson
Käännös suomeksi
Marcus Högberg

| Marcus Högberg |
| --- | --- |

Henkilötiedot
Syntynyt: 25. marraskuuta 1994 (ikä 29) Örebro, Ruotsi
Kansalaisuus:   Ruotsi
Jääkiekkoilija
Pelipaikka:  maalivahti
Hanska:  vasen
Pituus:  195 cm
Paino:  95 kg
Pelaajaura
Pääsarjaura:  2012–
Aik. seurat:  Mora IK (Allsv.) Binghamton Senators (AHL) Ottawa Senators (NHL) Belleville Senators (AHL) Linköping HC (SHL)
NHL-varaus:  78. varaus, 2013 Ottawa Senators
KHL-varaus:  73. varaus, 2015 Dinamo Minsk
Marcus Erik Högberg (s. 25. marraskuuta 1994 Örebro, Ruotsi) on ruotsalainen jääkiekkomaalivahti.